SIR আবহে বাংলা সহ ৫ রাজ্যে ভোট প্রস্তুতি, ৫ জানুয়ারি বৈঠকে বসবে কমিশন

ওয়েবডেস্ক- এসআইআর (SIR) আবহে বাংলা (West Bengal) সহ পাঁচ রাজ্যে ভোট প্রস্তুতি শুরু করে দিল জাতীয় নির্বাচন কমিশন (Election Commission) । আগামী ৫ জানুয়ারি ভোটমুখী রাজ্যের মুখ্য নির্বাচনী আধিকারিকদের সঙ্গে বৈঠকে বসবে কমিশনের ফুল বেঞ্চ। ভোট ঘোষণার আগেই কমিশনের ফুল বেঞ্চ রাজ্যে পরিদর্শন, সর্বদলীয় বৈঠক, ভোটের নির্ঘন্ট সহ কেন্দ্রীয় বাহিনী নিয়ে আলোচনা হবে বলে জানা গিয়েছে। সেইসঙ্গে এই ৫ রাজ্যে ভোটার তালিকা নিয়ে সংশোধন নিয়েও আলোচনা হবে।

এসআইআর আবহে চাপানউতোর চলছে। ইতিমধ্যেই খসড়া ভোটার তালিকা প্রকাশ। আগামী ১৪ ফেব্রুয়ারি চুড়ান্ত ভোটার তালিকা প্রকাশ করবে কমিশন। তার আগেই জানুয়ারি মাসে বড় বৈঠক করতে চলেছে কমিশন। আগামী ৫ জানুয়ারি নির্বাচন সংক্রান্ত বৈঠক হতে চলেছে দিল্লিতে। এই বৈঠকে উপস্থিত থাকবেন রাজ্যের পুলিশ নোডাল অফিসার আনন্দ কুমার, কেন্দ্রীয় স্বরাষ্ট্রমন্ত্রকের প্রতিনিধি, পাঁচ রাজ্যের সিইও-সহ নির্বাচন কমিশনের প্রতিনিধিরা। সুষ্ঠু নির্বাচন করতে আরও একাধিক বিষয়ে আলোচনার সম্ভাবনা। নির্বাচন প্রস্তুতিতে ২৫টি এজেন্সির সঙ্গে বৈঠক করেছে রাজ্য নির্বাচন কমিশন। সেই বৈঠকে উপস্থিত ছিলেন সিআইএসএফ-এর এয়ারপোর্ট ডিআইজি অজয় কুমার, আরপিএফ-এর চিফ সিকিউরিটি কমিশনার, বিএসএফ সাউথ বেঙ্গল ফ্রন্টিয়ারের আইজি ভূপেন্দ্র যাদব এবং রাজ্য পরিবহণ দফতরের সচিব আইএএস সৌমিত্র মোহন হাজির ছিলেন।

আরও পড়ুন- স্মার্ট ফোন ব্যবহারে ‘না’ মহিলাদের! তালিবানি ফতোয়া রাজস্থানে!

উল্লেখ্য, গত ৪ ডিসেম্বর এই রাজ্য ও কেন্দ্রশাসিত অঞ্চলগুলিতে এসআইআর ঘোষণা প্রক্রিয়া শুরু হয়। শুরু হয় এনুমারেশন ফর্ম দেওয়ার কাজ। ১৬ ডিসেম্বর খসড়া তালিকা প্রকাশ করে কমিশন। আগামী ১৪ ফেব্রুয়ারি চূড়ান্ত তালিকা প্রকাশ করবে কমিশন।